Licencia

Peter Šrank

DEFINITÍVA

Elektronická kniha

Text © Peter Šrank 1997, 2020

Ilustrácie © Jaroslav Procner 1997, 2020

Obálka, grafická úprava a layout © Peter Šrank 2020

Druhé vydanie 2020

ISBN 978-80-570-2566-5 (tvrdá väzba)

ISBN 978-80-570-2567-2 (pdf)

ISBN 978-80-570-2568-9 (epub)

ISBN 978-80-570-2569-6 (mobi)

KARMICKÝ ŽIVOTOPIS

Je polnoc z tretieho tretí na štvrtého tretí rokupána 1964 v pôrodnici mesta Partizánske. Povedal som Buď svetlo, stvoril som svoj svet a hneď som si hodil siedmy deň. Doktor sa pýta mojej mamy, aký dátum narodenia má zapísať, keď je to na rozhraní dní. Mama sa zamyslí: Dajme mu tretieho tretí, pekne to znie. Tak som dostal do daru svoju prvú karmu – krásu slova.

Je druhý deň môjho života. Tak som reval a toporil sa, až sa mi nejako podarilo vyzliecť z kojeneckej košieľky. Sestričky si ma ukazujú ako raritu a veštia mi skvelú exhibicionistickú budúcnosť. Tak som dostal do daru svoju druhú karmu – (duševný) striptíz.

Mám pätnásť rokov. Kamarát ma vezie na motorke a cestu nám skríži húkajúca sanitka. V plnej rýchlosti do nej narážame a letíme. Podľa rozhryznutého jazyka, chrastového úsmevu a prilby obrúsenej zo všetkých strán vidno, že som lízal asfalt. Tak som dostal do daru svoju ďalšiu karmu – rozoklaný jazyk.

Vystupujem po ľadovci na vrchol. Hmla, nevidím ani toho, kto je na lane predo mnou. Občas zahrmí. Z cepína mi začínajú sršať iskry. Potom aj z rúk, nosa a vlasov na vrchu hlavy. Vypínam rozum a pokračujem. Vrchol spoznám len podľa toho, že tam končí stopa. Kruhový výhľad do hmly a čelom vzad. A karma? Keď to zo mňa srší, občas zahrmí.

Na výške som vyfasoval na izbu kamaráta s gitarou. Naučil ma používať ju ako baliaci nástroj. Nechcelo sa mi učiť cudzie, radšej som si zložil vlastné. Aby žili, musel som im hľadať ZrakSluchČuchHmatChuť. Vtedy som dostal do daru svoju ďalšiu karmu – teba.

I. ČASŤ

CEZ GUMU

viem čo by som mal primiešať

aby si z kúta kruhu

pripustil

je to Poézia

turbo masturbácie

drogy antidrogy

zástup chlastu

fiky styky

variácie na orgánovú tému

tvoje bravó hí a fíha

bude ma tlačiť do pýchy

a k zatmeniu rozumu

a ty? plávajúca kryha

a ego na tri štichy

keď podľa hesla Safety text

budeš pre istotu čítať

cez gumu

SAMOVRAŽDA ŽIVOTOM

revolver depresií

mi mieri na spánky

a bdenia

mám chuť skúsiť

absolútny adrenalínový šport

veď aj tak je len jedno

prikázanie

neprežiješ!

no všetky mosty sú

príliš nízke

a predávkovanie liekmi je predsa

proti zdravej výžive

skúsim to spáchať životom

Z INKVIZÍCIÍ

zrazu sa toho nakotilo

na každom kroku nejaké Delfy

paranormálne javy

a astrológia

jasnovidci mesiáši a šarlatáni

chcú mi vyšukať mozog z hlavy

chcú mi vliezť pod kožu

prerušiť rozumovody

napojiť sa na miechu

a vziať na povel moje

nohy ruky a peňaženku

budú odvolaní tí čo neodvolajú

palce nadol horia štipľavým dymom

kričím v ixtom živote

Giordana Mikuláša de Galileiho

dajte mi pevný bod

a pohnem rozumom

Koniec ukážky

Table of Contents

Licencia

Titulná strana

Tiráž

Karmický životopis

I. časť

Cez gumu

Samovražda životom

Z inkvizícií

II. časť